CELEX: 62018TN0202
Language: hu
Date: 2018-03-23 00:00:00
Title: T-202/18. sz. ügy: 2018. március 23-án benyújtott kereset – Bruel kontra Bizottság

14.5.2018   
            
            
               HU
            
            
               Az Európai Unió Hivatalos Lapja
            
            
               C 166/45
            
         2018. március 23-án benyújtott kereset – Bruel kontra Bizottság
   (T-202/18. sz. ügy)
   (2018/C 166/57)
   Az eljárás nyelve: francia
   
      Felek
   
   
      Felperes: Damien Bruel (Párizs, Franciaország) (képviselő: H. Hansen ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               állapítsa meg, hogy a jelen kereset elfogadható és megalapozott;
            
         következésképpen:
   
               —
            
            
               semmisítse meg „az 1049/2001/EK rendelet végrehajtási szabályainak 4. cikke alapján elfogadott főtitkári határozat” című, 2018. január 18-i határozatot az 1049/2001 rendelet 4., 6. és 9. cikkének, a Charta 47. cikkének, az Emberi Jogok Európai Egyezménye 6. cikkének, a fegyveregyenlőség általános elvének, valamint az indokolási kötelezettségnek a megsértése miatt;
            
         mindenesetre:
   
               —
            
            
               az alperest kötelezze valamennyi költség viselésére;
            
         
               —
            
            
               a felperes számára tartson fenn minden egyéb jogot, követelést, jogalapot és fellépést.
            
         
      Jogalapok és fontosabb érvek
   
   Keresetének alátámasztása érdekében a felperes négy jogalapra hivatkozik.
   
               1.
            
            
               Az első jogalap, melyet a felperes az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet. 331. o.) 4. és 9. cikkének megsértésére alapít.
            
         
               2.
            
            
               A második jogalap, melyet a felperes az 1049/2001 rendelet 6. cikkének megsértésére alapít.
            
         
               3.
            
            
               A harmadik jogalap, melyet a felperes a fegyveregyenlőség általános elvének, az Európai Unió Alapjogi Chartája 47. cikkének, valamint az Emberi Jogok Európai Egyezménye 6. cikkének a megsértésére alapít.
            
         
               4.
            
            
               A harmadik jogalap, melyet a felperes az 1049/2001 rendelet 4. cikke (6) bekezdésének, az arányosság elvének és az indokolási kötelezettségnek a megsértésére alapít.